Klitambonitidīnas

Klitambonitidīnas (Clitambonitidina) ir paleozoja pleckāju apakškārta, kuras pārstāvji dzīvoja ordovika periodā no apakšordovika līdz augšordovikam. Šo apakškārtu 1934. gadā ar nosakumu Clitambonacea izviedoja igauņu paleontologs Armins Epiks.

 Apraksts 
Klitambonitidīnas ir pleckāji ar ieliekti izliektu līdz izliekti ieliektai, strofisku, deltīdiodontu čaulu, ornamentētu pārsvarā ar gredzenveida ribām, kā arī gludu vai pavedienveidīgu līdz kārniņveidīgu, koncentrisku ornamentējumu. Čaulas ventrālais vāks parasti ir ar garu, proklīnu līdz apsaklīnam ventrālo interareju un lokveidīgu deltīdiju, kas aptver kājas apikālo atveri. Slēdzenes zobi ir vienkārši, retos gadījumos papildināti ar zobiņiem. Zobu plātnes parasti saaug, veidojot vienkāršu vai trīskāršu spondīliju, retāk stiepjas tieši līdz vāka pamatnei, un var būt arī pseidospondīlija veidā. Kardinālais izaugums parasti ir vienkārša ķīļa veidā, saaugot ar spēcīgu hilīdiju, kas atrodas uz attīstītas šķērseniskas nototiriālās platformas ar plati diverģentiem ligzdas ķīļiem. Slēdzējmuskuļa (adduktora) nospiedums uz čaulas dorsālā vāka iekšējās virsmas ir četrdaļīgs vai vēdekļveidīgs. Mantijas kanālu sistēma ir spalvveidīga, retāk maisveidīga. Čaulas sekundārais slānis ir šķiedrains, nepunktēts vai pseidopunktēts.Rubel, M., Wright, A. D. 2000. Clitambonitidina. In Kaesler, R.L. (ed.): Treatise on Invertebrate Paleontology, Part H, Brachiopoda, Volume 3, pp. 692-708, The Geological Society of America, Boulder, Colorado, and The University of Kansas Lawrence, Kansas, USA, 692-693. lpp.

 Sistemātika 
Klitambonitidīnu apakškārtā ir iekļautas šādas virsdzimtas un dzimtas:Marinespecies.org
 apakškārta: Clitambonitidina Öpik, 1934 †
 virsdzimta: Clitambonitoidea Winchell & Schuchert, 1893 †
 dzimta: Clitambonitidae Winchell & Schuchert, 1893 †
 dzimta: Gonambonitidae Schuchert & Cooper, 1931 †
 virsdzimta: Polytoechioidea Öpik, 1934 †
 dzimta: Polytoechiidae Öpik, 1934 †
 dzimta: Tritoechiidae Ulrich & Cooper, 1936 †

(†) - izmirušu organismu grupa.

 Atsauces 

Kategorija:Strofomenātas